กรุงไทยพร้อมเพย์ จ่ายภาษีคืน4ม.ค.
กรุงไทยพร้อมโอนเงินคืนภาษี เบี้ยผู้สูงอายุและคนพิการ ผ่านระบบ &#8220;พร้อมเพย์&#8221; ต้นปี 2560
29 ต.ค. 2565

กรุงไทยพร้อมโอนเงินคืนภาษี เบี้ยผู้สูงอายุและคนพิการ ผ่านระบบ “พร้อมเพย์” ต้นปี 2560
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารให้การสนับสนุนโครงการระบบการชำระเงินของประเทศทางอิเล็กทรอนิกส์ หรือ อี-เพย์เมนต์ ซึ่งทางธนาคารกรุงไทยได้มีการพัฒนาระบบพร้อมเพย์สมบูรณ์และพร้อมให้บริการกับประชาชน
ทั้งนี้ ตั้งแต่วันที่ 4 ม.ค. 2560 ธนาคารกรุงไทยในฐานะผู้รับจัดการในการส่งเงินคืนภาษีจากกรมสรรพากร จะเริ่มโอนเงินเข้าบัญชีผู้เสียภาษีรายที่ได้รับเงินคืนภาษีแก่ประชาชนที่ลงทะเบียน กรุงไทยพร้อมเพย์ และบริการพร้อมเพย์ของธนาคารอื่น ที่ผูกบัญชีด้วยหมายเลขบัตรประจำตัวประชาชน ทั้งนี้กรมสรรพากรเปิดให้บุคคลธรรมดายื่นแสดงรายได้ที่เกิดขึ้นในปี 2559 เพื่อชำระภาษีระหว่างวันที่ 1 ม.ค.-31 มี.ค. 2560
ในขณะเดียวกันจะเริ่มโอนเงินเบี้ยผู้สูงอายุและคนพิการ รวมทั้งโอนเงินระหว่างบุคคลและโอนเงินระหว่างธนาคารได้ภายในเดือน ก.พ. 2560
นายทรงพล กล่าวว่า ปัจจุบันมีลูกค้าลงทะเบียนกรุงไทยพร้อมเพย์ กว่า 2.2 ล้านราย โดยธนาคารได้โอนเงินให้แก่ผู้ที่มีรายได้น้อยที่เข้าร่วมโครงการลงทะเบียนเพื่อสวัสดิการแห่งรัฐและโครงการค่าสวัสดิการเด็กแรกเกิด ผ่านกรุงไทยพร้อมเพย์ไปแล้วกว่า 3 แสนราย